2024 m. gegužės 13 d. pareikštas ieškinys byloje Serana Europe / EUIPO – Cytogen Produkte für Medizin + Forschung (Amniogrow)
(Byla T-249/24)
Kalba, kuria surašytas ieškinys: vokiečių
Šalys
Ieškovė: Serana Europe GmbH (Pessin, Vokietija), atstovaujama advokato T. Bösling ir advokatės I. George
Atsakovė: Europos Sąjungos intelektinės nuosavybės tarnyba
Kita procedūros Apeliacinėje taryboje šalis: Cytogen Produkte für Medizin + Forschung GmbH (Grėfenas, Vokietija)
Su procedūra EUIPO susijusi informacija
Prekių ženklo, dėl kurio kilo ginčas, paraišką pateikęs asmuo: ieškovė
Prekių ženklas, dėl kurio kilo ginčas: žodinio Europos Sąjungos prekių ženklo „Amniogrow“ paraiška – Registracijos paraiška Nr. 18 567 544
Procedūra EUIPO: protesto procedūra
Ginčijamas sprendimas: 2024 m. kovo 12 d. EUIPO antrosios apeliacinės tarybos sprendimas byloje R 1705/2023-2
Reikalavimai
Ieškovė Bendrojo Teismo prašo:
pakeisti ginčijamą sprendimą taip, kad būtų atmestas Cytogen Produkte für Medizin + Forschung GmbH protestas dėl Europos Sąjungos prekių ženklo „Amniogrow“ registracijos paraiškos Nr. 18 567 544 ir iš apeliantės priteistos bylinėjimosi apeliacinėje instancijoje išlaidos;
alternatyviai – panaikinti ginčijamą sprendimą;
priteisti iš EUIPO bylinėjimosi išlaidas.
Pagrindas, kuriuo remiamasi
Europos Parlamento ir Tarybos reglamento (ES) 2017/1001 8 straipsnio 4 dalies, siejamos su 71 straipsniu, pažeidimas.
____________